På nordjysk initiativ har en snes dykkere foreløbig tilmeldt sig projektet, som skal hjælpe Farvandsvæsnet til et bedre overblik. Det oplyser P4 Nordjylland. - Vi har fået afklaret, hvad Farvandsvæsnet gerne vil have os til at hjælpe med. Udover billeder og oplysninger om vragenens tilstand, er det for eksempel information om, hvor dybt vragene ligger. Så fra på fredag er vi klar til at tage mod indberetninger om vragene på et særligt website, fortæller initiativtager Jens Peter Seerup fra Aalborg Sportsdykkerklub, som håber at mange flere dykkere vil tilslutte sig projektet.

Opsummering:
Fritidsdykkere begynder nu at undersøge de hundredevis af skibsvrag i danske farvande, som på grund af olierester og andre miljøskadelige stoffer udgør en forureningsrisiko.